CELEX: 62010FN0057
Language: sk
Date: 2010-07-14 00:00:00
Title: Vec F-57/10: Žaloba podaná 14. júla 2010 — Pedeferri a i./Komisia

19.2.2011   
            
            
               SK
            
            
               Úradný vestník Európskej únie
            
            
               C 55/36
            
         Žaloba podaná 14. júla 2010 — Pedeferri a i./Komisia
   (Vec F-57/10)
   2011/C 55/66
   Jazyk konania: taliančina
   
      Účastníci konania
   
   
      Žalobcovia: Stefano Pedeferri (Sangiano, Taliansko) a i. (v zastúpení: G. Vistoli, advokát)
   
      Žalovaná: Európska komisia
   
      Predmet a opis sporu
   
   Prehlásenie, že žalobcovia majú postavenie zamestnancov Európskej komisie a ich zaradenie medzi zamestnancov Spoločného výskumného centra v Ispre. Okrem toho náhrada majetkovej a nemajetkovej ujmy, ktorú každý zo žalobcov utrpel
   
      Návrhy žalobcov
   
   
               —
            
            
               určiť a prehlásiť, že pracovný vzťah žalobcov bol založený v zrejmom rozpore so zákonom Talianskej republiky č. 1369/60, a z tohto dôvodu prehlásiť každý z pracovných vzťahov žalobcov za zamestnanecký vzťah v Európskej komisii so zmluvným a platovým zaradením, vrátane príspevkov a odvodov, od začiatku poskytovania plnení alebo od iného dátumu, ktorý by sa upresnil počas súdneho konania,
            
         
               —
            
            
               zaviazať Európsku komisiu, aby zaradila žalobcov medzi zamestnancov Spoločného výskumného centra v Ispre so zodpovedajúcim platovým zaradením, vrátane príspevkov a odvodov,
            
         
               —
            
            
               zaviazať Európsku komisiu, aby žalobcom nahradila všetky sumy dlžné z dôvodu ich postavenia zamestnancov Spoločného výskumného centra, vrátane rozdielu medzi príspevkami na sociálne zabezpečenie a zdravotné poistenie v rozsahu, aký vyplynie zo súdneho konania, v súlade s právnym a hospodárskym postavením pomocných zamestnancov Európskej únie, ktorí sú poverení ochranou,
            
         
               —
            
            
               priznať každému zo žalobcov ako náhradu za majetkovú a nemajetkovú ujmu sumu vo výške 50 % dlžnej sumy, ktorá im bude priznaná z vyššie uvedených dôvodov, avšak nie menej ako 50 000 eur.